Centrum výcviku Lešť

Centrum výcviku Lešť plní „úlohy súvisiace s bezpečnosťou a obranou štátu, vykonávaním zdravotnej starostlivosti, zdravotného zabezpečenia a špeciálnej prípravy predovšetkým špeciálnych jednotiek ozbrojených síl Slovenskej republiky a špeciálnych jednotiek výkonných zložiek bezpečnostného systému Slovenskej republiky.“. Podľa ministra obrany Martina Glváča (SMER-SD) je cvičisko „našou výkladnou skriňou“. V roku 2014 v Centru cvičilo 10 000 príslušníkov nielen Ozbrojených síl SR, 1 000 cvičiaciach bolo zo zahraničia. Ústav sídli vo vojenskom priestore Lešt v okrese Zvolen.

Od 1. decembra 2016 je riaditeľom Ing. arch. Anton Maštalský.

 História 
Ústav špeciálneho zdravotníctva a výcviku Ministerstva obrany Slovenskej republiky vznikol k 1. januáru 1997. „Rozhodnutím ministra obrany č. SÚMO-2-223/2003 z 25. augusta 2003 bola dňom 1. januára 2004 zriadená rozpočtová organizácia ÚŠZV Lešť ako stredisko pre prípravu a výcvik špeciálnych jednotiek výkonných zložiek bezpečnostného systému SR na boj proti terorizmu a organizovanému zločinu v súlade s uznesením vlády SR č. 998 zo dňa 22. októbra 2003.“ Pod útvar patrilo aj Vojenské výcvikové kynologické stredisko v Hronseku a Regeneračné stredisko Trenčianske Teplice (zrušené). V minulosti bol ústav známy ako vojenský obvod Lešť alebo Vojenský výcvikový priestor Lešť. K 1. júlu 2008 boli Vojenský útvar 4558 Lešť, Posádková správa budov Lešť a Spoločné bojové a výcvikové centrum Lešť zrušené a prešli do podriadenosti Ústavu špeciálneho zdravotníctva a výcviku Ministerstva obrany SR Lešť.

Veliteľom Ústavu špeciálneho zdravotníctva a výcviku MO SR v Lešti bol od 1. júna 2012 brigádny generál MUDr. Pavol Maslík, PhD. K 1. februáru 2014 útvar zmenil názov z Ústav špeciálneho zdravotníctva a výcviku Ministerstva obrany Slovenskej republiky na Centrum výcviku Lešť.

 Súčasnosť a cvičenia 
Na prelome februára a marca 2015 sa v Centre uskutočnilo spoločné cvičenie slovenských a amerických špeciálnych síl. V máji 2015 minister obrany Martina Glváča (SMER-SD otvoril novovybudovaný Val pechotnej strelnice a Cvičisko trhania a mínovania, ktorých renovácia stála 3,5 mil €. Dokončené boli aj iné výcvikové trenažéry a v roku 2014 tiež Stanový tábor za 1,3 mil €. V roku 2015 v Centre cvičili napríklad hasiči Vzdušných síl alebo aj špeciálna policajná jednotka Dánkskeho kráľovstva.

V novembri sa na Lešti uskutoční najväčšie vojenské cvičenie na Slovensku, Slovenský štít 2019. Zúčastní sa ho takmer 1500 príslušníkov Ozbrojených síl. Spolu s podpornými cvičeniami Vzdušný štít (Air Shield 2019) a Jasné znamenie 2019 (Clear Sign 2019) sa cvičenia zúčastní 2500 vojakov z krajín V4, Portugalska a Spojených štátov.

 Nehoda 
V štvrtok 12. septembra 2013 pri výcviku zlaňovania z vrtuľníka prišiel o život príslušník vojenskej polície. Pri nehode mohlo byť núdzovo odrezané lano. Vyšetrovanie bolo zverené komisi menovanej náčelníkom Generálneho štábu. Príčinou mala byť porucha vojenského vrtuľníka. V snahe zachrániť životy posádky mohol pilot vydať rozkaz odrezať lano. O život prišiel 40 ročný Ľubomír Igaz.

 Velenie Centra 
V roku 2013 bol do funkcie riaditeľa menovaný prof. MUDr. Ján Zvonár, CSc. Zástupcom riaditeľa bol od roku 2012 podplukovník Ing. Branislav Benka. Od 22. júna 2015 bol riaditeľom Centra výcviku Lešť Michal Cheben. K 27. júlu 2015 sa riaditeľom stal Ing. Ján Rausa, dovtedajší riaditeľ Odboru správy majetku štátu, ÚŠZV MO SR Lešť. 1. zástupcom riaditeľa je od septembra plk. Ing. Róbert Totkovič a druhým zástupcom Ing. Dušan Argaláš. K 27. júlu 2015 sa riaditeľom stal Ing. Ján Rausa. Po ňom bol riaditeľom Ing. Peter Čokina.

 Referencie 

 Externé odkazy 
 Ústav špeciálneho zdravotníctva a výcviku MO SR

Kategória:Ozbrojené sily Slovenskej republiky
Kategória:Vojenské obvody na Slovensku